|  |  |  |
| --- | --- | --- |
|  | **Applications of Dialogical Self Theory in Counselling & Psychotherapy** |  |

Στις 17 – 19 Ιουλίου 2025 θα υλοποιηθεί μέσω του Κ.Ε.ΔΙ.ΒΙ.Μ. του Πανεπιστημίου Ιωαννίνων **Summer School** με τίτλο «Applications of Dialogical Self Theory in Counselling & Psychotherapy» (Επ. Υπεύθυνη: Γεωργία Γκαντώνα, Επικ. Καθηγήτρια Συμβουλευτικής Ψυχολογίας, Τμήμα Ψυχολογίας, Πανεπιστήμιο Ιωαννίνων).

Το εκπαιδευτικό αυτό πρόγραμμα απευθύνεται σε πτυχιούχους ψυχολόγους, ψυχιάτρους, κοινωνικούς λειτουργούς ή άλλους επαγγελματίες ψυχικής υγείας που επιθυμούν να εκπαιδευτούν στη Θεωρία του Διαλογικού Εαυτού (ΘΔΕ), να την ενσωματώσουν στην κλινική πρακτική τους ή ακόμη να την αξιοποιήσουν σε ερευνητικό επίπεδο.

Ειδικότερα, σ’ αυτό το μοναδικό θερινό σχολείο, η ΘΔΕ, ως μια μετανεωτερική & αφηγηματική θεωρία της ψυχολογίας και της ψυχοθεραπείας, επικεντρώνεται στην κατανόηση των πολλαπλών προοπτικών του θεραπευόμενου ατόμου, στη διαλογική φύση του εαυτού και της θεραπευτικής σχέσης και στην κατασκευή του νοήματος σε θεραπευτικά πλαίσια. Επιπλέον, η ΘΔΕ αξιοποιείται ως μια απαρτιωτική θεωρία που διευκολύνει το διάλογο ανάμεσα σε διάφορες θεραπευτικές προσεγγίσεις.

Κατά τη διάρκεια του Summer School, οι συμμετέχοντες/ουσες θα έχουν την ευκαιρία να παρακολουθήσουν μια εμπνευστική εναρκτήρια ομιλία από τον Prof. Hubert Hermans, ιδρυτή της ΘΔΕ. Στη συνέχεια, θα συμμετέχουν σε εργαστήρια και συνεδρίες που θα επικεντρώνονται σε εφαρμογές της ΘΔΕ στη συμβουλευτική και θεραπεία, όπως η ατομική θεραπεία, η θεραπεία ζεύγους, η οικογενειακή και η ομαδική θεραπεία, συμβουλευτική ατόμων που έχουν δεχτεί έμφυλη βία, αλλά και σε θεραπευτικές διεργασίες με πληθυσμούς όπως επαγγελματίες, αθλητές, γονείς κ.α. Τέλος, θα υπάρχουν ομιλίες σχετικά με τη θεωρητική και φιλοσοφική θεμελίωση της ΘΔΕ αλλά και ομάδες συζήτησης για την απαρτιωτική λειτουργία της ΘΔΕ στην κλινική πρακτική.

Επιπρόσθετα, ένας απώτερος στόχος του προγράμματος αυτού είναι η δημιουργία ενός δικτύου επαγγελματιών ψυχικής υγείας που εφαρμόζουν τις διαλογικές προσεγγίσεις στην έρευνα και εκπαιδευτική & κλινική πρακτική.

Στο κόστος του προγράμματος περιλαμβάνονται ο φάκελος με εκπαιδευτικό & ενημερωτικό υλικό, βιωματικά εργαστήρια, το δείπνο της πρώτης & τελευταίας μέρα αλλά και μια εκδρομή στην αρχαία Κασσώπη, ένα αρχαιολογικό χώρο με πανοραμική θέα στο Ιόνιο!

* Περίοδος αιτήσεων: 1 Απριλίου – 15 Μαΐου 2025.
* Κόστος: 200 ευρώ
* Χώρος & τρόπος διεξαγωγής: Δια ζώσης στην Πανεπιστημιούπολη της Πρέβεζας, Ψαθάκι Πρέβεζας.
* Για περισσότερες πληροφορίες: <https://www.gkantona.gr/summer-school-info/>
* Τηλ.: 6945532554, Email: [gkantona@uoi.gr](mailto:gkantona@uoi.gr)
* Πιστοποιητικό Επιμόρφωσης με 1,2 Πιστωτικές μονάδες ECTS